સાયનને સાઉથ મુંબઈ સાથે જોડતો આ અતિ મહત્વનો રોડ હંમેશાં ટ્રાફિકથી ધમધમતો હોય છે. વરસાદને કારણે આ ખાડામાં પાણી ભરાઈ જતું હતું. ખાડામાં જો કોઈ બાઇકર બૅલૅન્સ ચૂકી જાય તો તેને નક્કી ઈજા થઈ શકે. કૉન્ક્રીટના આ રોડના સળિયા પણ દેખાઈ આવે એવા મોટા ખાડા પડી ગયા હતા. ૧૦ જુલાઈના મિડ-ડે LOCALમાં આ સમસ્યા પ્રસિદ્ધ થયા બાદ સુધરાઈએ ખાડા ભર્યા હતા, પણ ખાડા ભરાવાના એક વીકમાં ભારે વરસાદ આવતાં ખાડા ફરી ખૂલી ગયા હતા. ત્યાર બાદ ગયા સોમવારે ફરી પાછા ખાડાઓને પૂરવામાં આવ્યા હતા. આવી વેઠ ઉતારવાનો શું મતલબ છે એવો સવાલ લોકોના મનમાં ઉદ્ભવે છે.